Põhilise tähtsusega sõnade otsimisel on oluline Sándor  Szalai ülevaade automaatsest tekstianalüüsist. Luhni katsetele toetudes lähtub ta hüpoteesist, et "ulatusliku teksti sisuliselt kõige olulisemad sõnad on suure tõenäosusega need, mis korduvad tekstis kõige sagedamini, kui jätame triviaalsed sõnad tähelepanu alt välja. Need tähenduslikud (relevantsed) sõnad on mehhaaniliselt kindlaks tehtavad." /---/ Kirjutame välja iga üksiku sõna viimasest 5 näitetekstist. Kui juhtub, et see sõna on juba kirjas, märgime ta taha numbri, mitmendat korda ta esineb. Kirjutame  sõnad kolme tulpa, esimesse eessõnad ja sidesõnad, teise noomenid ja arvsõnad, kolmandasse verbid. /---/